Diari Oficial de la Generalitat Valenciana


Sumari del DOGV 4283, del 02-07-2002 (2002/6724)

Informació pública del programa d'actuació integrada corresponent a la unitat d'execució sector la Sargueta, al polígon industrial l'Oliveral de Riba-roja de Túria.
--------------------------------------------------------------------------------------------------------------------------------------------------------------------

### Dades del document

Número de DOGV
:   4283

Data del DOGV
:   02-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6724


Organisme emissor
:   Promociones Industriales Mafort, SL

Tipus de document
:   Anunci

Informació pública del programa d'actuació integrada corresponent a la unitat d'execució sector la Sargueta, al polígon industrial l'Oliveral de Riba-roja de Túria. [2002/Q6724]
  
La mercantil Promociones Industriales Mafort, SL, amb domicili social al carrer de Marià Benlliure, 3, de Real de Montroi, i amb 3l codi d'identificació fiscal Q81256465, ha formulat un programa d'actuació integrada de la unitat d'execució del sector la Sargueta, al polígon industrial l'Oliveral de Riba-roja de Túria, a l'empara del que s'establix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i amb l'objecte de promoure el desenvolupament urbanístic de l'àrea i possibilitar-ne la destinació a ús industrial, el qual conté la següent documentació:
  
- Memòria del programa.
  
- Document d'homologació del sector a la Llei 6/1994.
  
- Pla parcial.
  
- Estudi d'impacte ambiental.
  
- Avantprojecte d'urbanització.
  
En aplicació del que s'establix en l'article 48.1.c en relació amb l'article 46.3, de la esmentada llei, escau sotmetre aquest programa amb tota la documentació annexa a informació pública durant el termini de 20 dies hàbils, a partir del sendemà de la publicació d'este anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualsevol al·legació que els convinga segons dret, així com unes altres alternatives tècniques de programa i, si escau, proposicions juridicoeconòmiques; tot això en els termes i les condicions de l'esmentada Llei 6/1994. A aquest efecte qualsevol interessat podrà consultar l'expedient dipositat a la Notaria del senyor Manuel Cerdá García del Moral, situada a Benaguasil, carrer del Castell, número 4, 1r.
  
Igualment es fa constar que qualsevol persona podrà comparéixer en aquesta notaria per tal d'obtindre una còpia de l'acta de protocol·lització del programa i els documents que s'hi adjunten o sol·licitar-ne l'exhibició.
  
L'esmentada documentació, així com l'expedient administratiu, es podran consultar a l'Ajuntament de Riba-roja de Túria, els dies hàbils en horari d'atenció al públic.
  
Les al·legacions en relació al programa que, si escau, es formulen, es presentaran al Registre General de l'Ajuntament de Riba-roja de Túria.
  
Així mateix, mitjançant aquest anunci, segons el que s'establix al paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies abans indicat. Durant aquest termini es podran formular les proposicions al Registre General de l'Ajuntament de Riba-roja de Túria.
  
Finalitzat aquest segon termini, el següent dia hàbil, excepte si es dissabte, cas en que s'haurà d'entendre el dia hàbil immediatament posterior, tindrà lloc l'acte d'obertura de les pliques a l'Ajuntament de Riba-roja de Túria. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.